שיר המאה 
כבר ארבעה דורות שבים למקורות; מהם ינקו אבות לפני אלפיים שנות; אל המקום אשר הוביל האלוהים; את אברהם אבינו היישר מאור כשדים; באנו אל הכפרים ישבנו בערים   ; שכם הטנו יחד נטל להרים  ; חרשנו השדות סללנו הכבישים  ; וברובה אחזנו להניס פולשים; לא בקשנו לנו גן ולא מספר לבן; רק חלקת אדמה וגשם מענן; שיהיה לברכה באדמת ישראל; וכל השאר יגיע בעזרת האל; גרנו באוהלים טובי לב ושמחים; שפע אז לא היה והתנאים קשים; היום ברוך השם כולם מסודרים; כל טוב השם עמנו דבר לא חסרים; עברנו מלחמות היו גם משברים; למדנו גם מעט מנהג של אחרים; אבל למרות הכל עם כל החידושים; שומרים ניגון של אבא ועל השורשים; כן עוד נוסיף לבנות בארץ האבות; היא לנו יחידה ואין לה עוד אחות; בה במהרה יוסיף יתן האלוהים; שלום עם בני דודנו ואחוות אחים; שבנו שבנו הבנים והבנות; שבנו כולנו לארץ האבות; אף כי עברנו מכשולים הרבה צרות; התגברנו ואף נמשיך לבנות; 